1. Millal võib rohumaad hekseldada ja kas heksli võib jätta põllule?

Püsirohumaa hekseldamine on lubatud alates 5. juulist. Sel aastal võib rohumaal jätta heksli põllule. NB! Poollooduslikul kooslusel kehtivad kaitsekorralduskavadest tulenevad nõuded!

1. Kuidas märkida tagasirajatud püsirohumaad taotlusele?

Tagasirajatud püsirohumaa märgitakse taotlusele maakasutusega TAR.

1. Harisin 2016. aastal üles püsirohumaa ja mul on püsirohumaa tagasirajamise kohustus. 2017. aastal taotleb ülesharitud maale teine taotleja, kuna sellel maal lõppes mul rendileping. Kas tagasirajamise kohustus jäi mulle alles?

Tagasirajamise kohustus on sellel, kes kasutab ülesharitud püsirohumaad. Teie toodud näites oleva maa osas liigub tagasirajamise kohustus järgmisele taotlejale ja teie kohustus selle võrra väheneb.

1. Kas sel aastal saab alustada uut KSM kohustust?

Jah, sel aastal on võimalik võtta uut KSM kohustust ja ka kehtivat kohustust suurendada. Kui kehtiv kohustus suureneb üle 20%, siis algab uus kohustus. Erand on Rail Balticu trassikoridoriks kavandatud maa-ala, sinna ei saa kohustust alustada ega suurendada.

1. Kas KSM kohustus võib väheneda?

Kohustust vähendada ei või, vähendamisega kaasneb tagasinõue. Toetust ei nõuta tagasi maa osas, millel jätkab kohustuse nõuetekohast täitmist teine põllumajandustootja või mis läheb põllumajanduslikust majapidamisest välja ja millel teine isik kohustust ei jätka.

1. Minu kasutuses on nii MAH tunnustatud maad kui ka maad, mis tunnustatakse sel aastal. Kas ma saan MAH üleminekutoetust?

Üleminekutoetust saab ainult sel juhul, kui kõik taotleja põllud on üleminekul. Kui taotlejal on kasutuses ka juba varem MAH tunnustatud maad, siis saab taotleja kogu taotletud ja PMA poolt tunnustatud maa kohta MAH jätkamise toetust.

1. Sain 2016 aastal kirja, et mul on püsirohumaa tagasirajamise kohustus. Taotlen sel aastal maade MAH tunnustamist ja ka toetust. Kas ma pean püsirohumaa tagasi rajama?

Ei pea tagasi rajama juhul, kui maad PMA poolt mahetunnustatakse. Püsirohumaa säilitamine on ROH nõue ning neid nõudeid ei pea täitma MAH maal. ROH nõudeid peab MAH maal täitma juhul, kui taotlejal on ka mittemahemaid ning ta on taotluse vormil teinud valiku, et täidab ROH nõudeid kogu põllumajanduslikul maal.

1. Harisin 2016. aastal üles püsirohumaa ja sain kirja, et mul on püsirohumaa tagasirajamise kohustus. Külvasin sellele maale talivilja allakülviga. Kas saan selle põllu 2017. a. märkida tagasirajatud püsirohumaaks?

Ei. 2017.a. on antud maal kultuuriks talivili.

1. Harisin 2016.a. sügisel üles püsirohumaa ja 2017.a. külvan sinna heintaimede segu. Kas olen rikkunud püsirohumaa säilitamise nõuet?

Kindla loetelu heintaimede segu külvamine ei katkesta püsirohumaa järgnevust. Sel juhul on tegemist püsirohumaa uuendamisega ning taotlusel märgitakse maakasutuseks jätkuvalt PR.

1. Kes saavad põllumajanduskultuuri üleminekutoetusi (PTO/PTO2)?

PTO/PTO2 saab taotleja, kes taotleb ÜPT-d ja kellele on määratud või kes omab taotluse esitamise aasta 15. juuni seisuga põllumajanduskultuuri täiendava otsetoetuse toetusõigust. Toetuse määramisel võrreldakse kindlaksmääratud ÜPT hektarite ja toetusõiguste arvu. Kui käesoleva aasta taotlusel on ÜPT ha vähem kui toetusõigusi, võetakse üleminekutoetuse määramisel aluseks ÜPT kindlaksmääratud hektarid. Rohkem infot toetusõiguste kohta vt

<http://www.pria.ee/docs/resources/10644.pdf>